ai4bharat/Pralekha huggingface dataset:
وزارت خزانہ
ای ڈی نے ،پی ایم ایل اے کے تحت 859.15 کروڑروپے اور فیما ایکٹ کے تحت 189.28 کروڑروپے ضبط کئے
ریزرو بینک آف انڈیا  نے الیکٹرانک اور اطلاعاتی ٹکنالوجی کی وزارت کو قرض دینے والی ڈجیٹل ایپس  کی فہرست فراہم کی ہے، جو آر بی آئی کے ریگولیٹیڈ اداروں  کے ذریعہ استعمال کی جارہی ہیں، جس کے جواب میں الیکٹرانک اور اطلاعاتی ٹکنالوجی کی وزارت نے متعلقہ انٹرمیڈئیری  کی فہرست پیش کی ہے اور ان سےدرخواست کی ہے کہ وہ اس بات کو یقینی بنائیں کہ ان کے ایپ اسٹورز پر صرف وہ ہی ایپس شامل ہونی چاہئیں جو فہرست میں موجود ہیں۔ یہ بات آج خزانے کے مرکزی وزیر مملکت ڈاکٹر بھاگوت کسن راؤ کراڈ نے راجیہ سبھا میں ایک سوال کا تحریری جواب دیتے ہوئے کہی۔
غیرقانونی قرض دینے والی ایپس کے ذریعہ منی لانڈرنگ کے معاملے سے نمٹنے پر معلومات فراہم کرتے ہوئے وزیر موصوف نے کہا کہ انفورسمنٹ ڈائریکٹوریٹ  کو ای ایم ایل ایکٹ 2002 کے ضابطوں کے تحت منی لانڈرنگ سے نمٹنے کا کام سونپا گیا ۔ ای ڈی نے کئی معاملات میں پی ایم ایل اے کے تحت تفتیش شروع کی ہے ، جہاں پرجرائم کے ذریعہ رقم پیدا کی گئی ہے اور ملزم افراد /اداروں نے غیرقانونی قرض دینے والی ایپس کے ذریعہ اسے حاصل کیا ہے ۔
وزیرموصوف نے کہا کہ ایسے معاملوں میں جرائم سے اب تک تقریباََ 2116 کروڑروپے کی آمدنی کی نشاندہی کی گئی ہے ،جس میں سے پی ایم ایل اے کے ضابطوں کے تحت 859.15 کروڑروپے ضبط / منجمد کئے ہیں۔اس کے علاوہ بیرونی زر مبادلہ کے بندوبست کے قانون  1999 کی دفعہ 37 اے کے تحت 289.28 کروڑروپے ضبط کئے گئے ہیں۔
مزید معلومات فراہم کرتے ہوئے وزیر موصوف نے کہا کہ آر بی آئی نے منی لانڈرنگ کے انسداد کے قانون  2002 کے تحت ‘نویور کسٹمر’ ضابطوں /انسداد منی لانڈرنگ  معیارات / دہشت گردی کے لئے رقم کی فراہمی کے انسداد  اور بینکوں اور مالی اداروں کی ذمہ داری سے متعلق ماسٹر سرکلر جاری کیا ہے۔ اس سرکلر کے تحت بینکوں اور مالی اداروں کو صلاح دی گئی ہے کہ وہ کھاتے کھولنے کے لئے کسٹمر کی نشاندہی کے مخصوص طریقہ کار پر عمل کریں اور منی لانڈرنگ کے غلط استعمال سے بچنے کے لئے مشتبہ لین دین کی نگرانی کریں اور اس کے بارے میں مناسب اتھارٹی کو رپورٹ فراہم کریں ۔
وزیر موصوف نے مزید کہا کہ آر بی آئی نے 2ستمبر 2022 کو قرض دینے کے ڈجیٹل رہنماخطوط جاری کئے تھے،جس میں انہیں یہ ہدایت بھی دی گئی تھی کہ وہ قرض کی خدمات فراہم کرنے والوں  کے ذریعہ قرض دینے والے کے بینک کھاتے سے براہ راست قرض لینے کے والے کے بینک کھاتے میں رقم منتقل کی جائے اور اس کے لئے کسی بھی قسم کے پول یا تیسرے فریق کے کھاتے سے گریز کیا جائے اور اس کے ساتھ ہرقسم کے تذبذب سے بچنے کے لئے آر ایز کے ذریعہ کام کرنے والے ڈی ایل ایز کی فہرست کے مطابق ایل ایس پیز کے نام شائع کرنے چاہئیں۔
امور داخلہ کی وزارت
وزیراعظم جناب نریندر مودی کے زیر قیادت حکومت کے ذریعہ کئے گئے اقدام کے تحت، پہلی مرتبہ، پدم انعام یافتگان کا ،نئی دہلی میں قومی جنگی میوزیم کا دورہ
صدر جمہوریہ ہند جناب رام ناتھ کووند نے کل راشٹرپتی بھون میں منعقدہ سول انویسٹیچر تقریب -1 میں سال 2022 کے لئے دو پدم وبھوشن ، 8 پدم بھوشن اور 54 پدم شری ایوارڈس تفویض کئے۔ سول انویسٹیچر تقریب -11 کا انعقاد 28 مارچ کو ہوگا۔
وزیراعظم نریندر مودی کی زیر قیادت حکومت کے ذریعہ کئے گئے اقدام کے تحت ،ان پدم انعام یافتگان کے لئے جنہیں کل ایوارڈ تفویض کئے گئے، انہیں پہلی مرتبہ آج قومی جنگی میوزیم کا دورہ کرایا گیا۔ انعام یافتگان نے میموریل کے اطراف کا دورہ کیا اور دفاعی افواج کے عملے کے نام دیکھنے کے لئے گئے، جنہوں نے برسوں کے دوران عظیم قربانیاں دی ہیں اور ملک کی سرحدوں کے تحفظ کے لئے اپنی جانیں نچھاور کی ہیں۔ انعام یافتگان نے اس دورے کا انتظام کرنے اور قومی راجدھانی میں لوگوں اور بچوں کے لئے دورہ کرنے کے ایک مقام کے طور پر اس میموریل کو مقبول بنانے کی اس کی کاوشوں کی ستائش کی۔ انعام یافتگان نے محسوس کیا کہ میموریل کے دورے سے جذبہ حب الوطنی کی اقدار ، فرض کے تئیں عزم، شجاعت اور قربانی کو درست طور پر سمجھنے میں مدد دے گی اور اس سے قوم پرستی کے احساس کو تقویت ملے گی۔
وزیراعظم جناب نریندر مودی نے 25 فروری 2019 کو قومی جنگی میوزیم  کو قوم کے نام وقف کیا تھا۔ یہ آزادی کے بعد سے بہادر سپاہیوں کے ذریعہ دی گئی قربانیوں کی شہادت کا علمبردار ہے۔ اس عمارت میں ایک لافانی شعلہ بھڑک رہا ہے، جو فرض کی راہ میں ایک سپاہی کے ذریعہ دی گئی عظیم قربانی کی مثال ہے اور اس طرح یہ اس سپاہی کو لافانی بنا تا ہے۔ اس کے افتتاح کے بعد سے تمام تعزیاتی تقریبات کے بعد این ڈبلیو ایم میں ہی منعقد ہوتی ہیں۔ ان میں قومی دنوں پر ہونے والی تقریبات بھی شامل ہیں۔ ہر شام قریب ترین رشتہ دار  تقریب منعقد کی جاتی ہے، جس کے دورن شہید ہونے والوں کے قریب ترین رشتہ دار میموریل پر گلدائرہ نذر کرتے ہیں، جو سپاہی کے ذریعہ دی گئی عظیم قربانی کی یاد دلاتا ہے۔ ملک اور بیرون ملک سے عمائدین ، اپنے مصروفیات کے حصے طور پر ، این ڈبلیو ایم کا دورہ کرتے ہیں اور ملک کے بہادر شہیدوں کو خراج عقیدت پیش کرتے ہیں۔
پدم انعام یافتگان ، جنہیں کل یہ ایوارڈ تفویض کئے گئے تھے، انعام یافتگان کی بدلتی ہوئی پروفائلس کی عکاسی کرتے ہیں، جو کہ اس تمام عمل کو تبدیل کرنے کے حکومت کے ذریعہ کئے گئے محتاط فیصلے کا نتیجہ ہے۔ ان انفراد کو تسلیم کرنے پر زور دیا جاتا ہے، جو معاشرے کو بلا لالچ خدمات فراہم کر رہے ہیں۔ ٹیکنالوجی کے استعمال اور آن لائن نامزدگی کے تعارف سے یہ عمل آسان ہو گیا ہے اور یہ بڑے پیمانے پر لوگوں کی رسائی میں ہے۔ نیز پدم ایوارڈ 2022 کے لئے 4.80 لاکھ سے زیادہ نامزدگیوں کی ریکارڈ تعداد موصول ہوئی تھی۔ ذاتی – نامزدگی ، آن لائن نامزدگی ، غیر معروف ہیروز کا بڑی تعداد میں انتخاب اور شفاف انتخابی عمل میں پدم ایوارڈس کو ’’عوام کے پدم‘‘ میں تبدیل کردیا ہے۔
انعام یافتگان کی کامیابی کی تقریبات میں امور داخلہ اور کوآپریشن کے مرکزی وزیر جناب امت شاہ نے، پروقار تقریب کے بعد ، نئی دہلی میں منعقدہ ایک پروگرام میں انعام یافتگان اور ان کے خاندان کے افراد کے ساتھ بات چیت کی۔ اس بات چیت کے بعد عشائیہ کا اہتمام کیا گیا، جس کی میزبانی ، پدم انعام یافتگان کے اعزاز میں ، مرکزی وزیر داخلہ نے کی تھی ۔
سائنس اور ٹیکنالوجی کی وزارت
آئی آئ ایس سی بنگلور میں انسٹرومینٹیشن کی سہولت انتہائی کم ارتکاز کے ساتھ موجود زہریلی دھاتوں کا درست طریقے سے سراغ لگا سکتی ہے
آئی آئ ایس سی ، بنگلور میں قائم ایک کثیر آلہ ساز سہولت ان دھاتوں اور دھاتوں کی مقدار کا تعین کر سکتی ہے جو 100 پی پی ایم سے لے کر 10 پی پی پی  کی ارتکازی حد میں ہوتی ہیں۔ آبی تجزیہ کییہ سہولت آلودگی کے ذرائع کا پتہ لگانے، زہریلی دھاتوں کے پھر سے سرگرم ہونے والے نقل و حمل کے راستوں کی تعداد اور تدارک کے طریقوں کی موثریت کا اندازہ لگانے میں کلیدی ثابت ہوگی۔
قدرتی پانی کے نمونوں سے بڑے، معمولی اور ٹریس عنصر کے ارتکاز کے درست پتہ لگانے کے لئے یہ سہولیات معیاری ماحولیاتی اور جیو کیمیکل تحقیق کے لئے اہم ہیں۔ یہ کثیر الاستعمال سہولت پورے ملک سے ماحولیاتی اور جیو کیمیکل محققین کے لئے تحلیل شدہ دھاتوں اور دھاتوں کی خصوصیات کے لئے ایک کھلی رسائی والے مرکز کے طور پر کام کرے گی۔
یہ سہولت ایک کثیر ادارہ جاتی منصوبے کے تحت انڈین انسٹی ٹیوٹ آف سائنس ، بنگلور میں قائم کی گئی ہے۔ یہ پروجیکٹ دو آلات پر مشتمل ہے جو دھاتوں اور دھات والے عناصر کے لئے 100 پی پی ایم سے لے کر 10 پی پی پی  کے ارتکاز کا درست اور عین مطابق پتہ چلاتا ہے۔
پروجیکٹ ‘فاسٹ فارورڈ ٹو ایس جی ڈی 6: اس منصوبے کے اربن واٹر سسٹم پروگرام کے تحت ثانوی ہندوستانی شہروں  میں قابل قبول اور قیمتاً قابل برداشت پانی کی ذمہ داری جن اداروں کو دی گئی ہے وہ آئی آئی ٹی کھڑگ پور کی سربراہی میں  انہیں سائنس اور ٹکنالوجی کے محکمہ  کے تعاون حاصل ہے۔ یہ ادارے پانی کے معیار اور مقدار سے متعلق چیلنجوں کی نشاندہی کرتے ہیں اور ان کے خاتمے پر توجہ مرکوز کرتے ہیں۔ یہ مسائل دوسرے درجے کے ہندوستانی شہروں کو درپیش ہیں۔
اس آلے میں ایک کواڈروپول انڈکٹیولی کوپُل پلازما ماس اسپیکٹرومیٹر ہے جس میں کوالیشن ری ایکشن سیل  نصب ہے اور ایک انڈکٹیولی کوپُل پلازما آپٹیکل ایمیزن اسپیکٹومیٹر بھی شامل ہے جو دوہرا سراغ لگانے کی اہلیت رکھتا ہے۔
اس تجزیاتی سہولت گاہ میں کلیدی ماحولیاتی زہریلے عناصر  کا پتہ چلانے کی حدیں 5 پی پی ٹی سے کم ہیں۔ تاہم آئی سی پی۔او ای ایس 100 پی پی ایم سے زیادہ سے 100 پی پی بی سے کم کے درمیان ارتکاز کا موثر ڈھنگ سے پتہ چلا سکتا ہے۔ کیو کیو-آئی سی پی-ایم ایس جو متعدد رد عمل اور متصادم گیسوں سے لیس ہے 10 پی پی پی  سے بھی کم ارتکاز کے 6 آرڈروں میں موثر ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس تقریبا 12کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
11,99,66,130
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں تقریبا 12 کروڑ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
دھماکہ خیز مادے کا پتہ لگانے والےنئے آلے کی، جسے ڈی آر ڈی او اور آئی آئی ایس بنگلور نے تیار کیا ہے، پنے میں نقاب کشائی کی گئی
جو دھماکہ خیز مادے کا پتہ لگانے والا ایک نیا آلہ ہے، پنے میں آج ، دھماکہ خیز مادے کا پتہ لگانے سے متعلق قومی ورک شاپ  میں اس کی نقاب کشائی کی گئی۔آر اے آئی ڈی ای آر – ایکس میں یہ صلاحیت ہے کہ وہ کچھ دور سے دھماکہ خیز مادے کا پتہ لگا لیتا ہے۔ اس نظام میں ایک ڈیٹا لائبریری بنائی جاسکتی ہے، تاکہ بہت سے دھماکہ خیز مادوں کو ان کی اصلی شکل میں یا ملاوٹی شکل میں پتہ لگایا جاسکے۔ بڑے پیمانے پر چھپایے گیے دھماکہ خیز مادے کابھی اس آلے کے ذریعے پتہ لگایا جاسکتا ہے۔ آر اے آئی ڈی ای آر – ایکس کو ہائی انرجی میٹیرئلز ریسرچ لیباریٹری  پنے اور بنگلور کے انڈین انسٹی ٹیوٹ آف سائنس نے مل کر تیار کیا ہے۔
این ڈبلیو ای ڈی 2020 کا افتتاح دفاعی تحقیق و ترقی کے محکمے کے سکریٹری ، دفاعی تحقیق و ترقی کی تنظیم کے چیئرمین ڈاکٹر جی ستیش ریڈی نے کیا۔ دو روزہ ورک شاپ کا انعقاد ایچ ای ایم آر ایل پنے نے اپنی ڈائمنڈ جوبلی تقریبات کے موقع پر کیا تھا۔ ایچ ای ایم آر ایل پنے ، ڈی آر ڈی او کی ایک پریمئر لائبریری ہے۔ یہ لیباریٹری ماضی قریب میں سائنس دانوں، ٹیکنالوجی کے ماہرین اور ٹیکنالوجی استعمال کرنے والوں کے مابین ٹیکنالوجی کی جدیدکاری سے متعلق معلومات ایک دوسرے کو بہم پہنچانے کے لیےایک پلیٹ فارم فراہم کرتی ہے۔ اس ورک شاپ سےدھماکہ خیز مادوں کا پتہ لگانے والے آلات کی مزید تیاری میں مدد ملے گی اور دھماکہ خیز مادوں کا پتہ لگانے کے میدان میں حالیہ ترقی اور جدید کاری کو فروغ حاصل ہوگا۔
ڈی آر ڈی او کے چیئرمین نے اپنی تقریر میں زور دے کر کہا کہ دھماکہ خیز مادوں کا پتہ لگانا وقت کی اہم ضرورت ہے۔ انہوں نے کہا کہ حفاظتی ایجنسیاں سماج دشمن عناصر کی کوششوں کو ناکام بنانے کے لیے انٹلی جنس ایجنسیوں کی مدد سے حساس جگہوں پر لگاتار گہری نظر رکھ رہی ہے۔ ڈاکٹر ریڈی نے یہ ایک جگہ سے دوسری جگہ لے جائے جانے والے آلات تیار کرنے میں ماہرین تعلیم اور ڈی آر ڈی او کی مشترکہ کوشش کو سراہا۔ انہوں نے ڈی آر ڈی او لیباریٹریز، آئی آئی ٹی ، اعلی توانائی مادوں میں تحقیق کے جدید ترین مرکز، یونیورسٹی آف حیدرآباد، دیگر یونیورسٹیوں اور مندوبین کے معروف مقررین کے اقتباسات پرمشتمل ایک سووینیئر بھی جاری کیا۔
ڈی آر ڈی او کی لیباریٹریز، فوج، سی آر پی ایف ، سی آئی ایس ایف، ریاستی پولیس، تعلیمی اداروں، صنعتوں اور دیگر حفا ظتی ایجنسیوں کے کل 250 مندوبین ورک شاپ میں شرکت کررہے ہیں۔
۔۔۔۔۔۔۔۔۔۔۔
م ن ۔اس۔ ت ع۔
U-976
(Visitor Counter : 89
وزیراعظم کا دفتر
وزیر اعظم نے کیرلا میں ترووَننت پورم سینٹرل اسٹیشن پر ترو وَننت پورم اور کاسر گوڈ کے درمیان چلنے والی کیرلا کی اولین وندے بھارت ایکسپریس کو جھنڈی دکھا کر رخصت کیا
وزیر اعظم جناب نریندر مودی نے آج ترووَننت پورم سینٹرل اسٹیشن پر ترووَننت پورم اور کاسر گوڈ کے درمیان چلنے والی کیرلا کی اولین وندے بھارت ایکسپریس کو جھنڈی دکھاکر رخصت کیا۔ مقام پر پہنچنے پر، وزیر اعظم نے ترووَننت پورم – کاسر گوڈ وندے بھارت ایکسپریس کا جائزہ لیا اور وہاں بچوں کے ساتھ ساتھ ریل گاڑی کے عملے سے بھی بات چیت کی۔
یہ ریل گاڑی 11 اضلاع، خصوصاً ترووَننت پورم، کولم، کوٹایم، ایرناکولم، تریسور، پلکّڈ، پتنم تٹا، ملاپورم، کوزی کوڈ، کنور اور کاسر گوڈ پر احاطہ کرے گی۔
وزیر اعظم نے ٹوئیٹ کیا:
’’کیرلا کی اولین وندے بھارت ایکسپریس کو جھنڈی دکھا کر روانہ کیا، جو کہ ترووَننت پورم سے کاسر گوڈ تک کنکٹیویٹی میں اضافہ کرے گی۔‘‘
اس موقع پر وزیر اعظم کے ساتھ کیرلا کے گورنر جناب عارف محمد خان، کیرلا کے وزیر اعلیٰ جناب پنارائی وجین اور ریلوے کے مرکزی وزیر جناب اشونی ویشنو بھی تھے۔
مکانات اور شہری غریبی کے خاتمے کی وزارت
’’تقسیم کی ہولناکیوں کی یاد کا دن، تقسیم کے متاثرین کو یاد کرتا ہے‘‘ : جناب نریندر مودی
ہماری قوم کے سیکولر تانے بانے کو مضبوط کرتے ہوئے امن اور ہم آہنگی کو برقرار رکھنے کا دن
وزیر اعظم جناب نریندر مودی نے آج ‘وبھاجن وبھیشیکا اسمرتی دیوس’ کے موقع پر ان متاثرین کو یاد کیا جن کی جانیں ملک کی تقسیم میں ضائع ہوئی تھیں۔ آج قوم ‘وبھاجن وبھیشیکا اسمرتی دیوس’ منا رہی ہے۔ جناب مودی نے انہیں خراج عقیدت پیش کیا اور ان لوگوں کی جدوجہد کو یاد کیا جنہیں ان کے گھروں سے ا جاڑ دیا گیا تھا۔ ایک ٹویٹ میں، وزیر اعظم نے کہا؛
’’تقسیم وبھیشیکا اسمرتی دیوس،ان ہندوستانیوں کو عقیدت کے ساتھ یاد کرنے کا ایک موقع ہے جن کی جانیں ملک کی تقسیم میں قربان ہوئیں۔ اس کے ساتھ یہ دن ہمیں ان لوگوں کے مصائب اور جدوجہد کی بھی یاد دلاتا ہے جو بے گھر ہونے کا خمیازہ بھگتنے پر مجبور ہوئے۔ میں ایسے تمام لوگوں کو سلام کرتا ہوں‘‘۔
ہاؤسنگ اور شہری امور اور پیٹرولیم اور قدرتی گیس کے وزیر جناب ہردیپ ایس پوری نے آج یہاں وزارت ثقافت کے زیر اہتمام تقسیم کے ہولناکی کےیادگاری دن کے موقع پر 75 عظیم شخصیات کو اعزاز سے نوازا جنہوں نے تقسیم کے المیے کا سامنا کیا۔ انہوں نے کہا کہ یہ دن اس بات کو یقینی بنائے گا کہ آنے والی نسلیں ان لاتعداد لوگوں کے درد اور مصائب کو کبھی فراموش نہیں کریں گی جو بے گھر ہوئے تھے اور اس دوران ہونے والی فرقہ وارانہ کشیدگی  کی وجہ سے اپنی جانوں سے ہاتھ دھو بیٹھے تھے۔
تصویر 1: تقسیم کی ہولناکیوں کی یاد کا دن
المناک تقسیم کے دوران ضائع ہونے والی جانوں اور بے گھر ہونے کے مصائب کے ناقابل تصور کا احترام کرتے ہوئے وزیر موصوف نے کہا کہ انچارجوں کی غلط پالیسیاں ہندوستان کی تقسیم کا باعث بنیں۔ ان کا مزید کہنا تھا کہ میرے والدین اس سب سے بڑے انسانی المیے کی تباہ کاریوں کا شکار تھے۔ 1952 میں پیدا ہوا، میں یہ سنتے ہوئے بڑا ہوا کہ کیسے میرے والد معجزانہ طور پر اس قتل عام سے بچ گئے اور لاہور سے آخری فرنٹیئر میل پر سوار ہوئے۔ میرے والدین اور خاندان کے کئی دوسرے افراد کو اپنی زندگی شروع سے شروع کرنی پڑی تھی۔ مزید برآں، انہوں نے دہشت گردی کے متاثرین کو خراج عقیدت پیش کیا اور اس ہمت کو جس کے ساتھ انہوں نے تقسیم کے چھوڑے گئے زخموں پر قابو پایا۔
تصویر 2: تقسیم کی ہولناکیوں پر نمائش
مزید برآں، جناب ہردیپ ایس پوری نے اس موقع پر تقسیم کی ہولناکیوں پر نمائش کا افتتاح کیا۔ راکیش سنہا، ممبر پارلیمنٹ اور پارٹیشن میوزیم، آئی جی این سی اے، اور وزارت ثقافت، حکومت کی طرف سے مشترکہ طور پر منعقدہ تقریب کے دوران بھارت کے 1947 کے تقسیم سے بچ جانے والے افراد سے خطاب کیا۔
وزیراعظم کا دفتر
وزئر اعظم نے جناب سدھارمیّا اور جناب ڈی کے شیو کمار کو حلف لینے پر مبارکباد پیش کی
وزیر اعظم جناب نریندر مودی نے جناب سدھارمیّا اور جناب ڈی کے شیوکمار کو کرناٹک کے وزیر اعلیٰ اور نائب وزیر اعلیٰ کے طور پر حلف لینے پر مبارکباد دی ہے۔
وزیر اعظم نے ٹوئیٹ کیا:
’’جناب @siddaramaiah جی کو کرناٹک کے وزیر اعلیٰ کے طور پر حلف لینے اور @DKShivakumar جی کو نائب وزیر اعلیٰ کے طور پر حلف لینے پر مبارکباد۔ ایک ثمرآور مدت کار کے لیے میری نیک خواہشات۔‘‘
"ಕರ್ನಾಟಕದ ಮುಖ್ಯಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದ ಶ್ರೀ @siddaramaiah ಜೀ ಮತ್ತು ಉಪಮುಖ್ಯಮಂತ್ರಿಯಾಗಿ ಪ್ರಮಾಣವಚನ ಸ್ವೀಕರಿಸಿದ ಶ್ರೀ @DKShivakumar ಜೀ ಅವರಿಗೆ ಅಭಿನಂದನೆಗಳು. ಫಲಪ್ರದ ಅಧಿಕಾರಾವಧಿಗಾಗಿ ನನ್ನ ಶುಭ ಹಾರೈಕೆಗಳು."
وزارتِ تعلیم
فروغ انسانی وسائل کے وزیر مملکت جناب سنجے دھوترے کاجنوبی افریقہ کے، اعلیٰ تعلیم کے نائب وزیر کے ساتھ تعلیم سے متعلق دو فریقی مسائل پر تبادلہ خیال
نئی دہلی،26؍اگست2019؍جنوبی افریقہ کے اعلیٰ تعلیم کے نائب وزیر جناب بوٹی گواریدی منامیلا کی قیادت میں ایک وفد نے آج نئی دہلی میں فروغ انسانی وسائل کے وزیر مملکت جناب سنجے دھوتر ے سے ملاقات کی۔ملاقات کے دوران دونوں وزراء کی گفتگو کا خاص محور دونوں ملکوں کے درمیان مذاکرات کے تحت حکومت ہند کے حالیہ اقدامات اور معاہدے رہے۔جنوبی افریقی فریق نے اعلیٰ تعلیم کے شعبے میں تعاون سے متعلق معاہدے کا موضوع اٹھایا، جس میں مختلف تعلیمی اہلیتو ں کو ایک دوسرے کے ذریعے تسلیم کیا جانا شامل ہے۔ انہوں نے بہتر تال میل کے لئے دونوں ملکوں پر مشتمل ایک مشترکہ کمیٹی تشکیل دیئے جانے کی تجویز بھی رکھی۔
جناب دھوترے نے دونوں ملکوں کے درمیان تاریخی رابطے پر زور دیا۔ انہوں نے جنوبی افریقہ میں عدم تشدد کے تحریک میں مہاتماگاندھی کی شمولیت کا ذکر کیا۔ یہ ذکر خاص طورپر مہاتماگاندھی کی پیدائش کے 150برس مکمل ہونے پر منعقد کی جارہی تقریبات کے تناظر میں کیا گیا۔
وزیر موصوف نے خاص طورپر کہا کہ جنوبی افریقہ ان ممالک میں شامل ہے، جسے حکومت ہند کی اسکیم فار پروموشن آف اکیڈمک اینڈ ریسرچ کولوبریشن یعنی تعلیمی و تحقیقی شراکت داری کے فروغ سے متعلق اسکیم میں جگہ دی گئی ہے۔ اس اسکیم کا مقصد ہندوستان کے اداروں اور دنیا کے بہترین اداروں کے درمیان تعلیمی اور تحقیقی شراکت داری کے ذریعے تحقیق کے ماحول کو بہتربنانا ہے، تاکہ مشترکہ طورپر قومی اور بین الاقوامی اہمیت کے حامل مسائل کو حل کیا جاسکے۔2018ء میں اس اسکیم کے آغاز کے بعد سے اب تک اس کے تحت جنوبی افریقی اداروں کے چار ریسرچ پروجیکٹوں سے متعلق تجاویز کو منظوری دی گئی ہے۔ اسی طرح سے ہندوستانی اداروں میں قلیل مدتی تعلیمی ذمہ داریوں کے لئے گلوبل اینیشی ایٹیو آف اکیڈمک نیٹ ورک یعنی تعلیمی نیٹ ورک کے لئے عالمی اقدام کے تحت اب تک جنوبی افریقہ کے 17معروف فیکلٹی ممبران ہندوستان پہنچے ہیں۔
دونوں ملکوں کے درمیان ایک جامع میمورنڈم آف ایسوسی ایشن پر بات چیت جاری ہے، جس میں تعلیم کے شعبے میں آپسی تعاون کی مختلف جہات کو شامل کیا گیا ہے۔
عملے، عوامی شکایات اور پنشن کی وزارت
بدعنوان اور کام نا کرنے والے ملازمین کیخلاف رہنما خطوط
نئی دہلی،11؍جولائی،عملے، عوامی شکایات اور پنشن کے وزیر مملکت ڈاکٹر جتیندرسنگھ نے آج راجیہ سبھا میں ایک سوال کے تحریری جواب میں بتایا کہسنٹرل سول سروسیز ، ، قوانین 1972 کے کے بنیادی قوانین  56 رول 48 اور آل انڈیا سروسیز  ، اے آئی ایس  ضابطے، 1958 کے ضابطہ 16   کے تحت شقوں میں سرکاری ملازمین کے وقتاً فوقتاً جائزے اور قبل از وقت سبکدوشی کی پالیسی متعین کی گئی ہے، جو کہ ایک جاری عمل ہے۔ اس کا وقتاً فوقتاً اعادہ کیا گیا ہے اورآخری بار 20 جون 2019 کو اس کا اعادہ کیاگیاتھا۔
پروبیٹی پورٹل کے ذریعہ وزارتوں، محکموں کےذریعہ بھیجی گئی اطلاع کے مطابق اپریل؍ مئی 2019 کے دوران بنیادی ضابطے 56  ؍ اسی طرح کی شقیں کُل17گروپ بی افسروں کیخلاف لگائی گئیں یا ان کے خلاف سفارش کی گئی  افسروں کی تفصیلات حسب ذیل ہیں:۔
|
|
نمبرشمار
|
|
کیڈر کنٹرولنگ اتھارٹی
|
|
گروپ بی افسروں کی تعداد
|
|
1
|
|
کامرس کا محکمہ
|
|
02
|
|
2
|
|
اخراجات کا محکمہ
|
|
09
|
|
3
|
|
وزارت دفاع میں دفاعی کھاتوں کے کنٹرولر جنرل
|
|
02
|
|
4.
|
|
مکان اورشہری امور کی وزارت میں بلڈنگ مٹیریئلس اورٹیکنالوجی پرموشن کونل
|
|
02
|
|
5
|
|
مکان اورشہری امور کی وزارت میں بلڈنگ مٹیریئلس اورٹیکنالوجی پرموشن کونل
|
|
02
|
||
|
کُل میزان
|
|
17
۔۔۔۔۔۔۔۔۔۔۔

U-3046
(Visitor Counter : 57
زراعت اور کاشتکاروں کی فلاح و بہبود کی وزارت
زراعت کے سیکریٹری جناب سنجے اگروال نے اعلیٰ سطحی میٹنگ میں ٹڈی دل کو کنٹرول کرنے کے آپریشنوں کا جائزہ لیا
نئی دلّی، 25 جنوری / زراعت کے مرکزی وزیر کی ہدایات کے بموجب، زراعت، کو آپریشن اور کسانوں کی بہبود کے محکمے کے سیکریٹری جناب سنجے اگروال کی سر براہی میں صحرائی ٹڈی دل کو کنٹرول کرنے سے متعلق ایک اعلیٰ سطحی میٹنگ آج یہاں منعقد ہوئی۔ راجستھان، گجرات، پنجاب اور ہریانہ کی ریاستوں کے سینئر افسران، وزارت امور داخلہ، وزارت داخلہ، نیشنل ڈزاسٹر مینجمنٹ اتھارٹی اور ایچ آئی ایل  کے سی ایم ڈی، ڈی اے سی اینڈ ایف ڈبلیو کے اسپیشل سیکریٹری، زرعی کمشنر اور ڈی اے سی اینڈ ایف ڈبلیو کے دیگر افسران نے اس میٹنگ میں شرکت کی۔
اس میٹنگ میں مئی 2019 سے فروری، 2020 تک ٹڈی دل کو کنٹرول کرنے کے لئے کئے گئے اقدامات، در پیش چیلنج اور اس ضمن میں کامیابیوں پر تبادلہ خیالات کئے گئے۔ راجستھان اور گجرات میں ٹڈی دل کے حملے سے ہوئے نقصانات اور ایس ڈی آر ایف / این ڈی آر ایف کے تحت امداد کی صورت حال پر بھی تبادلہ خیال کیا گیا۔ مطلع کیا گیا کہ بین وزارتی ٹیموں نے راجستھان اور گجرات میں فصل کے نقصانات کا جائزہ لینے اور اگر ضرورت ہو تو نقصانات کی تلافی کے لئے این ڈی آر ایف کے قواعد و ضوابط کے مطابق اضافی امداد کے اجراء کے لئے متاثرہ ریاستوں کا دورہ کیا۔
کنٹرول آپریشنوں کا جائزہ لیا گیا اور ڈی اے سی اینڈ ایف ڈبلیو کے سیکریٹری نے ریاستی حکومتوں اور مرکزی حکومت کے محکموں کے درمیان آپسی تعاون اور تال میل کی ستائش کی۔ مختلف شراکت داروں کی جانب سے حاصل شدہ اعداد و شمار کے مطابق آئندہ برس کے لئے منصوبے پر تفصیلی تبادلہ خیال کیا گیا۔ یہ منصوبہ بنایا گیا ہے کہ مرکزی حکومت بیداری مہم کا اہتمام کرے گی، جس کے تحت ریاستی حکومت کے اہلکاروں / بی ایس ایف کے عملے / محکمہ مالیات کے اہلکاروں / گاؤں کی سطح پر کسانوں کے لئے ٹریننگ کا اہتمام کیا جائے گا۔ جناب اگر وال نے اہلکاروں کو مارچ۔ اپریل کے دوران چاروں ریاستوں  میں ٹریننگ اور بیداری پروگرام منعقد کرنے کی ہدایت دی۔
ایف اے او کے ٹڈی دل کی پیشن گوئی کرنے والے سینئر افسر، جس نے 16اور 17 جنوری، 2020 کو بھارت کا دورہ کیا تھا، اس کی رپورٹ پر بھی تبادلہ خیال کیا گیا۔
رواں سال کے تجربات کو مد نظر رکھتے ہوئے، ڈی اے سی اینڈ ایف ڈبلیو کے سیکریٹری نے ٹڈی دل سے متعلق وارننگ دینے والے تنظیموں ، ریاستی زرعی،محکمہ، بی ایس ایف اور کسانوں کے ساتھ مشترکہ مربوط تعاون کی کوششوں کو مستحکم کرنے کا مشورہ دیا۔ زراعت کے سیکریٹری نے یقین دلایا کہ ٹڈی دل پر قابو پانے کے لئے ریاستی حکومتوں کو درکار تمام مدد فراہم کرائی جائے گی۔
آئندہ برس کے لئے، ٹڈی دل کو کنٹرول کرنے کی صلاحیتوں میں اضافہ، ریاستوں اور مرکزی سطح پر ساز و سامان  اور صلاحیت سازی پروگراموں کو مستحکم کرنے کی تجویز ہے۔
زراعت کے سیکریٹری نے کہا کہ ہمسایہ ممالک بھارت، پاکستان، افغانستان، ایران اور بنگلہ دیش کی ایک تعاون گروپ میٹنگ بھی بلائی جا سکتی ہے۔ انہوں نے ٹڈی دل کو قابو کرنے کے لئے اس سال کی گئی کوششوں کی تعریف کی اور تمام شرکاء کا شکریہ ادا کیا اور مستقبل کے لئے بہتر کوششوں کی توقع ظاہر کی۔
۔۔۔۔۔۔
U.917
(Visitor Counter : 67
وزارات ثقافت
وزارت ثقافت 22 مئی 2022 سے 22 مئی 2023 تک راجہ رام موہن رائے کی 250ویں یوم پیدائش منائے گی
جناب جی کشن ریڈی کل کولکاتہ میں افتتاحی تقریب کے دوران راجہ رام موہن رائے کے ایک شاندار مجسمے کی نقاب کشائی کریں گے
آزادی کا امرت مہوتسو  کے زیر اہتمام، وزارت ثقافت 22 مئی 2022 سے 22 مئی 2023 تک جناب راجہ رام موہن رائے کی 250ویں یوم پیدائش کی یادگار منانے جا رہی ہے۔ افتتاحی تقریب راجہ رام موہن رائے لائبریری فاؤنڈیشن، سالٹ لیک، کولکاتہ، اور سائنس سٹی آڈیٹوریم، کولکاتہ میں ہوگی۔ ثقافت، سیاحت، اور شمال مشرقی خطے کی ترقی  کے مرکزی وزیر جناب جی کشن ریڈی، اور مغربی بنگال کے گورنر، جناب جگدیپ دھنکھر 22 مئی 2022 کو تقریب میں شرکت کریں گے۔
وزیر ثقافت جناب جی کشن ریڈی راجہ رام موہن رائے لائبریری فاؤنڈیشن، کولکاتہ میں صبح 11:00 بجے ورچوئل موڈ میں راجہ رام موہن رائے کے ایک شاندار مجسمے کی نقاب کشائی کریں گے۔
سالٹ لیک، سائنس سٹی آڈیٹوریم، کولکاتہ میں کئی دیگر تقریبات بھی منعقد کی جائیں گی۔ بچوں کے لیے ایک سیمینار اور کوئز پروگرام بھی منعقد کیا جائے گا۔ جناب راجہ رام موہن رائے کی زندگی کے مختلف پہلوؤں پر ایک ملٹی میڈیا پریزنٹیشن بھی پیش کی جائے گی۔
بھارتی چناؤ کمیشن
بستر میں لوک سبھا چناؤ 11اپریل کو
نئی دہلی،08 اپریل۔چھتیس گڑھ کے بستر پارلیمانی حلقے کے لوک سبھا چناؤ 11اپریل 2019 کو کرائے جائیں گے۔ بستر پارلیمانی حلقہ شیڈول ٹرائبس کیلئے مخصوص پارلیمانی حلقہ ہے ، اس پارلیمانی حلقے میں رائے دہندگان کی تعداد 1377946 ہے جس میں 662355 رائے دہندگان مرد ہیں اور 715550 خواتین رائے دہندگان شامل ہیں جبکہ 41 دیگر رائے دہندگان ہیں۔ اس پارلیمانی حلقے کے چناؤ کیلئے 1878 پولنگ بوتھ قائم کئے گئے ہیں۔
بستر پارلیمانی حلقے میں 8 اسمبلی نشستیں شامل ہیں، الیکشن کمیشن نے مختلف اسمبلی حلقوں کے چناؤ کے جدول کو قطعی شکل دے دی ہے اور کونڈا گاؤں ، چترکوٹ، بستر اور جگدل پور اسمبلی حلقوں میں 7 بجے صبح سے پانچ بجے شام تک ووٹ ڈالے جائیں گے جبکہ نرائن پور ، دنتےواڑہ ، بیجا پور اور کونٹا اسمبلی حلقوں میں بعض سلامتی وجوہ سے پولنگ 7 بجے صبح 3 بجے سہ پہر تک کرائی جائے گی۔
|
|
صنف رائے دہندگاں
|
|
رائے دہندگان کی تعداد
|
|
رائے دہندگان کا فیصد
|
|
|
|
|
|
|
|
مرد
|
|
6,62,355
|
|
48.07%
|
|
|
|
|
|
|
|
خواتین
|
|
7,15,550
|
|
51.93%
|
|
|
|
|
|
|
|
دیگر
|
|
41
|
|
--
|
|
|
|
|
|
U. No. 1790
(Visitor Counter : 43
عملے، عوامی شکایات اور پنشن کی وزارت
ڈی اے آر پی جی کا 2021-22 کے کام کا سالانہ منصوبہ
نئی دہلی،4/فروری 2021،
2021-22 کے لیے ڈی اے آر پی جی  کا اسکیم کے تحت 15 کروڑ روپے بجٹ میں مختص کیے گیے ہیں، جبکہ غیر اسکیم مد کے لیے 30 کروڑ روپے مختص ہوئے ہیں۔
ڈی اے آر پی جی کے ذریعے 2021-22 میں درج ذیل سرگرمیاں انجام دی جائیں گی۔
- 21اپریل 2021 کو سول سروسیز ڈے 2021 منایا جائے گا۔
- 31 اکتوبر 2021 کو پرائم منسٹر ایوارڈس فار ایکسی لینس ان پبلک ایڈمنسٹریشن 2021 دیے جائیں گے۔
- نیشنل ای- گوررنینس کانفرنس کے ساتھ نیشنل ای- گورنینس ایوارڈ2021 بھی دیئے جائیں گے، جن کی تاریخوں کا اعلان بعد میں الگ سے کیا جائے گا۔
- ڈی اے آر پی جی بہتر انتظامیہ عمل آوری میں معلومات اور کارکردگی کےمظاہرے پر 4 علاقائی کانفرنسوں کا انعقاد کرے گا۔
- جن ریاستوں کو ایوارڈ حاصل ہوں گے، ان کے لیے ریاستوں کے ساتھ اشتراک اقدامات اسکیم کے تحت امدادی منصوبے شروع کیے جائیں گے۔
- مرکزی وزارتوں اور متصل / ملحق/ خودمختار دفاتر میں ای-آفس کو فروغ دیا جائے گا۔
- سرکاری دفاتر کی جدید کاری۔
- عوامی شکایت پر توجہ مرکوز کرنے والی سی پی جی آر اے ایم ایس اصلاحات مرکزی وزارتوں اور ریاستی حکومتوں میں نافذ کی جائیں گی۔